Christian Blom (1877–1958)

Christian Blom (1877–1958) var en norsk major, jurist og høyesterettsadvokat. Han drev egen advokatpraksis i Oslo fra 1920.

Han var født på Bratsberg gård i Skien, som sønn av Didrik Cappelen Blom (1834–94). Han tok artium i Skien 1895, Krigsskolen 1898 og fikk stilling som premierløytnant i 2. Akershusske Infanteribrigade. Han var også knyttet til andre militæravdelinger, sist som kompanisjef i IR5 1914–16. 

Blom studerte jus fra 1901 til 1904, og tok videre studier i folkerett i Frankrike 1905–06. Han var ansatt hos amtmannen i Hedmark 1906–10 og 1912–14, og var konstituert amtmann ved flere anledninger når amtmann Gregers Gram hadde andre oppdrag, både i 1909-10 og i 1913. Han var sekretær for den offentlige verdistignings- og matrikuleringskommisjonen 1914-16. Fra 1915 arbeidet han som advokat i Oslo.  

Han var frimurer av X grad. Han var kommandør av Dannebrogordenen og ridder av Vasaordenen og av Nordstjerneordenen.

Referanser 

Norske majorer
Norske frimurere
Fylkesmenn i Hedmark
Norske høyesterettsadvokater
Dannebrogordenen
Nordstjerneordenen
Vasaordenen